《济河中秋》
明代·黄儒炳

平芜水没大河秋，蟾影微茫却倒流。有客独移牛渚棹，何人重上武昌楼。

镜中鱼鸟潆波色，笛里关山怨浪游。最是嫦娥仙阙冷，灵风金粟正飕飕。

作者简介：（?—1626）明广东顺德人，字士明。万历三十二年进士。授翰林编修。官至吏部左侍郎。屡忤魏忠贤。天启六年，魏良卿封肃宁伯，儒炳知事不可为，即日告归，寻卒。